รีดน้ำหนัก
โดย...ทีมข่าวการเงินโพสต์ทูเดย์
26 ก.พ. 2559

โดย...ทีมข่าวการเงินโพสต์ทูเดย์
ยุคนี้ใครๆ ก็ใส่ใจในสุขภาพ นายแบงก์คนล่าสุดที่รีดน้ำหนักให้หายวับไปจนกลับมาหล่อเฟี้ยวเหมือนเดิมคือ “พี่ก้อง” ธีรนันท์ ศรีหงส์ กรรมการผู้จัดการ ธนาคารกสิกรไทย ที่ควบคุมอาหารและออกกำลังกายนานเกือบปี พุงที่ผู้มีอันจะกินเขามีกันก็ยุบหายไปเลย ใครไม่ได้เจอหน้ากันนานอาจจะจำกันไม่ได้
พี่ก้อง บอกว่า ที่ลดน้ำหนักไม่ใช่เพราะกลัวจะไม่หล่อ แต่เพราะตัวเลขสุขภาพหลายตัวเริ่มเบ้ไปในทางไม่ค่อยดี เช่น ไตรกลีเซอไรด์ คอเลสเตอรอลในเลือดเริ่มสูง ก็เลยเริ่มจากการจำกัดอาหารก่อน แต่คุมอาหารแล้วน้ำหนักลดแค่ 2 กิโลกรัม ไม่ยอมลงต่อ เลยต้องออกวิ่ง วิ่งบนสายพานที่แบงก์ เพราะงานเยอะ ขอให้หัวใจได้เต้นเร็วขึ้น เบิร์นไขมันได้เยอะน้ำหนักก็เริ่มลง
หลังจากทำทุกทางแล้วน้ำหนักของพี่ก้องหายไป 8 กิโลกรัม กลับมาหนุ่มฟ้อ หล่อเฟี้ยว เหมือนเดิมเลอ